\t<Química orgànica> -è\nes -eno, sfx\nen -ene, sfx\nForma sufixada que es fa servir per a indicar la presència d'un enllaç doble carboni-carboni en un hidrocarbur insaturat.\nNota: Si hi ha més d'un enllaç doble carboni-carboni, es fan servir les terminacions -diè, -triè, etc., i s'indica per a cada enllaç doble el número de l'àtom de carboni enllaçat doblement que té la posició més baixa (2-pentè, CH3CH2CH=CHCH3).\nQuan en un compost hi ha enllaços dobles i enllaços triples, s'han d'enumerar de manera que en conjunt tinguin els números més baixos possibles (3-penten-1-í, CH3CH=CHC≡CH). En el cas de més d'una opció, s'atribueix la posició més baixa a l'enllaç doble (1-penten-4-í, CH≡CCH2CH=CH2).\nQuan el sufix -è no apareix en última posició en el nom d'un compost, s'hi afegeix una n etimològica (-en-).\nVegeu també alquè.\n\t<Química orgànica> (E)-\n(E)-, pfx\tsin. compl.\nes (E)-, pfx\nes trans-, pfx\nen (E)-, pfx\nen trans-, pfx\nForma prefixada que indica la relació estereoquímica entre dos àtoms o agrupacions d'àtoms d'un compost que estan units a dos àtoms adjacents connectats per un enllaç doble o continguts en un anell i que es troben en sentits oposats respecte a un pla.\nNota: Per exemple, el trans-2-butè té els dos metils en sentits oposats. Dels dos grups als quals es troba unit cadascun dels àtoms de carboni que participen en l'enllaç doble, el grup preferent és aquell que té l'àtom de nombre atòmic més gran. Si no és possible distingir-ho entre els àtoms units directament, cal comparar els àtoms que els segueixen fins a trobar un grup preferent.\nLa configuració trans s'oposa a la configuració cis.\nQuan la forma trans- és ambigua per als alquens, se substitueix per (E)- (vegeu les imatges trans 1 i trans 2). La E d'aquest prefix prové de la denominació alemanya entgegen ('oposat').\nQuan trans- i (E)- no funcionen com a prefixos sinó com a paraules independents amb valor d'adjectiu s'escriuen amb cursiva i sense guionet i, en el cas de (E)-, també sense parèntesis.\n3233015 efecte estèric\n\t<Química orgànica> efecte estèric\nefecte estèric, n m\nes efecto estérico, n m\nen steric effect, n\nInfluència que exerceixen els àtoms o les agrupacions d'àtoms d'una molècula en l'estabilitat i el comportament químic d'un compost a causa del seu volum i de la geometria que adopten, la qual pot modificar el tipus de reacció i l'extensió de la reacció.\nNota: Habitualment, estan més afavorides les configuracions que presenten interaccions mínimes. Aquestes interaccions depenen fonamentalment de dos factors: l'impediment estèric i les forces de van der Waals. Així, els alquens trans són més estables que els cis, ja que, en els primers, l'efecte estèric és menor perquè en l'isòmer trans els àtoms o agrupacions d'àtoms de més volum es troben al més allunyats possible.\n3233016 efecte inductiu\n\t<Química orgànica> efecte inductiu\nefecte inductiu, n m\nes efecto inductivo, n m\nen inductive effect, n\nPolarització de la càrrega en una molècula causada per la presència d'àtoms electronegatius, que es transmet a través d'enllaços simples de tipus σ.\nNota: L'efecte inductiu és major com més proper és l'àtom que el causa.\nL'efecte inductiu repercuteix en algunes propietats de la molècula, com l'acidesa d'hidrògens propers o bé el caràcter reactiu d'un anell de benzè que conté algun substituent que crea un efecte inductiu (vegeu la imatge efecte inductiu 1). Per exemple, l'àcid 2-cloroacètic (CH2ClCOOH), pKa = 2,9) o bé l'àcid làctic (CH2OHCOOH, pKa = 3,08) tenen major acidesa que l'àcid acètic (pKa = 4,8). El grup metil del toluè augmenta el caràcter reactiu de l'anell de benzè, la qual cosa és deguda a l'efecte inductiu que introdueix aquest grup, el qual augmenta la densitat electrònica del benzè (vegeu la imatge efecte inductiu 2).\n3233017 efecte peròxid\n\t<Química orgànica> efecte peròxid\nefecte peròxid, n m\nes efecto peróxido, n m\nen peroxide effect, n\nCapacitat que tenen els peròxids o altres substàncies d'iniciar una reacció radicalària.\nNota: En els peròxids, l'enllaç simple oxigen-oxigen es trenca homolíticament amb facilitat per acció de la calor o per efecte de radiació electromagnètica, habitualment de la regió ultraviolada, i genera un radical. Com que aquest intermedi de reacció és una espècie inestable, reacciona amb els reactius presents de forma radicalària (vegeu la imatge).\nEn algunes addicions anti-Markovnikov, s'utilitzen peròxids o altres substàncies que exerceixen l'efecte peròxid, les quals són les iniciadores de la reacció.\n\t<Química inorgànica> einsteini\neinsteini, n m\nes einstenio, n m\nen einsteinium, n\nElement onzè de la sèrie dels actínids de la taula periòdica dels elements, de nombre atòmic 99 i massa atòmica 252.\nNota: Es coneixen fins a divuit isòtops de l'einsteini, tots ells inestables i artificials.\n\t<Química orgànica> electròfil\nelectròfil, n m\nreactiu electròfil, n m\tsin. compl.\nes electrófilo, n m\nes reactivo electrofílico, n m\nen electrophile, n\nen electrophilic reagent, n\nReactiu que forma un enllaç covalent acceptant un parell d'electrons de l'altre reactiu.\nNota: Els electròfils són cations o espècies neutres.\nEn són exemples els àcids de Lewis i els carbocations. Pel que fa als àcids de Lewis, destaca el cas del triclorur d'alumini, un compost emprat com a catalitzador en l'halogenació de substrats aromàtics, en la qual l'alumini té tendència a acceptar electrons per a complir la regla de l'octet (vegeu la imatge electròfil 1). Quant al carbocatió, es caracteritza per tenir una càrrega positiva sobre un àtom de carboni, la qual cosa fa que es comporti com un electròfil fort (vegeu la imatge electròfil 2).\nEl que caracteritza el comportament d'un electròfil és l'existència d'un àtom amb una deficiència electrònica, que pot ser parcial (δ+) o total (càrrega neta +) (vegeu la imatge electròfil 3). Aquest àtom és el que té tendència a reaccionar amb nucleòfils.\nVegeu també substitució electròfila.\n3233019 electròfil -a\n\t<Química orgànica> electròfil -a\nelectròfil -a, adj\nes electrofílico -ca, adj\nen electrophilic, adj\nRelatiu o pertanyent a un electròfil.\n\t<Química inorgànica> electronegativitat\nelectronegativitat, n f\nes electronegatividad, n f\nen electronegativity, n\nCapacitat d'un àtom d'atreure els electrons envers ell mateix en un enllaç.\nNota: L'electronegativitat és el paràmetre més important a l'hora de determinar el tipus d'enllaç que es forma entre àtoms.\nÉs difícil de quantificar d'una manera satisfactòria, ja que no és una propietat d'un àtom per si mateix, sinó que depèn fins a cert punt de la combinació química en què es troba. S'han dissenyat diferents escales per a intentar donar una quantificació satisfactòria de l'electronegativitat, de les quals les tres més conegudes són l'escala de Pauling, l'escala de Mulliken i l'escala d'Allred-Rochow (vegeu la imatge electronegativitat 1).\nCadascuna es basa en criteris parcialment diferents i no es poden mesclar entre elles. En línies generals, coincideixen que l'electronegativitat disminueix cap a l'esquerra i cap avall en la taula periòdica dels elements. Així, els elements dels primers grups tenen una electronegativitat baixa i són electropositius. Malgrat que per als elements del grup 18 s'obtenen uns valors d'electronegativitat força elevats, aquests no són gens reactius; per tant, l'element més electronegatiu de tots és el fluor, que pertany al grup 17.\nL'electronegativitat de dos elements A i B determina el tipus d'enllaç que es forma entre ells (vegeu la imatge electronegativitat 2). Es distingeixen tres casos bàsics.\nQuan A i B són electropositius, formen un sòlid metàl·lic que es caracteritza per una alta conductivitat elèctrica i una estructura en què cada àtom està rodejat per un nombre elevat d'àtoms, sovint dotze. L'enllaç metàl·lic implica la deslocalització dels electrons en el sòlid i no té caràcter direccional.\nQuan A i B són electronegatius formen compostos covalents, bé molècules individuals (O2, H2O, etc.) o bé sòlids covalents amb una xarxa contínua d'enllaços (SiO2). Entre aquestes dues categories no hi ha una línia divisòria clara, sinó canvis graduals. En general, els àtoms molt electronegatius (fluor, oxigen, clor, etc.) tenen més tendència al comportament molecular en els seus elements i compostos. Els sòlids covalents no són bons conductors de l'electricitat. La característica més important d'aquest enllaç, tant en sòlids com en molècules, és el seu elevat caràcter direccional. Així, un àtom està envoltat d'un nombre reduït d'altres àtoms (1, 2, 3, 4) en disposicions geomètriques específiques. Una visió simplificada de l'enllaç covalent és veure'l com la compartició d'electrons en enllaços específics localitzats entre àtoms.\nFinalment, quan un àtom és molt electropositiu i un altre molt electronegatiu, formen un sòlid iònic. Se'l pot considerar format per una transferència total d'electrons d'un àtom a l'altre, de manera que l'element electropositiu es transforma en un catió i l'electronegatiu, en un anió. Ambdós tipus d'ions es mantenen units per una atracció electroestàtica. L'enllaç no és direccional i té més estabilitat com més anions es puguin empaquetar al voltant de cada catió, i viceversa.\nNo hi ha una separació clara entre aquestes tres categories. Així, un enllaç covalent entre àtoms de diferents electronegativitats tindrà una compartició desigual dels electrons que estan més atrets per un àtom que l'altre. Un àtom tindrà una càrrega parcial negativa i l'altre àtom, una càrrega parcial positiva, i generaran un enllaç polar que té un moment dipolar. Aquest enllaç polar es pot considerar parcialment iònic i pot ser una transició entre un enllaç covalent pur i un enllaç iònic pur. Un cas similar es dona per a l'enllaç metàl·lic que no es converteix de cop en enllaç covalent en anar canviant de tipus d'àtom, sinó que passa per l'estat de semiconductor amb propietats intermèdies.\n\t<Química inorgànica> element\nelement químic, n m\tsin. compl.\nes elemento químico, n m\nen chemical element, n\nen element, n\nSubstància simple constituïda per un conjunt d'àtoms els nuclis dels quals tenen el mateix nombre de protons.\nNota: Els elements poden estar formats per diversos tipus d'àtoms, els quals es diferencien pel nombre de neutrons que contenen en el nucli atòmic, si bé tenen el mateix nombre de protons i les mateixes propietats. Els elements no es poden descompondre en altres de més simples.\nLa Comissió de Pesos Atòmics i Abundància Isotòpica de la Unió Internacional de Química Pura i Aplicada estableix el símbol que representa cada element, i també la seva massa atòmica relativa i la dels seus isòtops.\nLa majoria d'elements són sòlids, mentre que quatre o cinc són líquids (l'hidrogen, el brom, el franci i el gal·li; el cesi està just en el límit perquè fon a 298 K) i onze són gasos (l'hidrogen, el nitrogen, l'oxigen, el fluor, el clor, l'heli, el neó, l'argó, el criptó, el xenó i el radó).\nLa majoria dels elements es troben combinats a la natura, si bé a partir de l'element 93 tots han estat creats artificialment.\nL'any 1937 Goldschmidt va proposar una classificació dels elements en quatre grups, des d'una perspectiva geoquímica. Es tracta d'una classificació que està molt relacionada amb la teoria d'àcids i bases de Pearson (vegeu la imatge element 1). Els atmòfils són elements químicament no reactius que es troben en l'atmosfera en forma elemental. Els litòfils són metalls i no-metalls que tendeixen a trobar-se en forma d'òxids, silicats, sulfats o carbonats. Com que tots aquests anions tenen l'oxigen com a àtom donador de parells d'electrons, els ions metàl·lics implicats són àcids durs. Els no-metalls d'aquest grup són bases dures per si mateixos o han estat oxidats per l'oxigen atmosfèric a oxoanions, que també són bases dures. Els sideròfils són metalls que tendeixen a trobar-se en estat natiu. Com que l'agent oxidant oxigen és present a l'escorça terrestre però no al nucli terrestre, la llista de sideròfils serà diferent en aquestes dues parts del planeta. A l'escorça terrestre els sideròfils són els metalls més nobles (per tant, menys actius), que són combinació d'ions metàl·lics, que són àcids tous, amb l'electró, que és la més tova de totes les bases. Al nucli de la Terra els sideròfils també inclouen tots els metalls menys actius que el ferro, i també en formen part el mateix ferro, el coure, el níquel, el molibdè, el tungstè i el reni. Finalment, els calcòfils són els que es troben en la natura com a sulfurs i, més rarament, combinats amb altres bases toves, ja que l'ió sulfur és la base tova més comuna. Inclouen la major part dels àcids intermedis, ni tous ni durs, i alguns àcids tous que, a part de ser-hi en forma nativa, també hi són com a arsenurs, tel·lururs, etc. Lògicament, moltes de les bases toves formen part d'aquest grup, ja que són les que es troben en els minerals combinades amb els àcids.\nEl 1982 Fergusson va proposar una classificació més detallada que comprèn sis categories (vegeu la imatge element 2). Els gasos atmosfèrics, que correspondrien als atmòfils; les sals solubles iòniques, que es troben a l'hidrosfera; els que es troben en forma de sals a l'escorça terrestre, com ara carbonats, fosfats, silicats, sulfats, etc.; els elements natius a l'escorça terrestre, que correspondrien als sideròfils; els que es troben en forma d'òxids, que correspondrien als litòfils, i els que es troben en forma de sulfurs, que correspondrien als calcòfils.\nEl més interessant de comparar les classificacions de Goldschmidt i Fergusson és observar que fins i tot en les categories corresponents hi ha algun element que no coincideix, ja que es pot presentar en més d'una forma.\nVegeu també taula periòdica dels elements.


El vilassarenc Eloy Martínez i el ribetà Josep Mesia, guanyadors del certamen literari “Els Cinc Pins”\nEl lliurament dels premis es va fer el passat divendres dia 22 al CC L’Espai a les Roquetes\nRedacció Sant Pere de Ribes 26-11-2019 11:55 Lectures 2469\nEl vilassarenc Eloy Martínez i el ribetà Josep Mesia, guanyadors del certamen literari “Els Cinc Pins”. Ajt Sant Pere de Ribes\nEl XXè Concurs literari de narrativa curta “Els Cinc Pins” ja té guanyadors. En la categoria d’àmbit nacional, “En Dani el dodo troba un bitllet de dos mil do-dòlars i mor de pneumònia”, ha estat la peça guanyadora d’Eloy Martínez i Simón (de Vilassar de Mar), premiada amb 550 euros. La millor obra en la categoria d’àmbit comarcal ha estat “A destemps” del ribetà Josep Mesia Nin, recompensada amb 350 euros. Enguany, s’han presentat un total de 61 relats curts, 7 d’àmbit comarcal i 54 d’àmbit nacional.\nL’acte de lliurament dels premis es va celebrar el passat divendres dia 22 de novembre a les 19h al Centre Cívic L’Espai a les Roquetes, amb la participació del jurat, diversos participants i representants municipals. L’actor roquetenc Óscar Jarque va conduir la jornada i l’actriu Maria Eugènia Casanova va posar la nota humorística interpretant algun dels seus personatges de l’espectacle còmic “7 d’amor”.\nEl certamen l’organitza l’Ajuntament de Sant Pere de Ribes, conjuntament amb el CC L’Espai i la Biblioteca Josep Pla de les Roquetes, amb el suport de la Diputació de Barcelona i la Generalitat de Catalunya.


La concentració de ramaders a Sort espera reunir diumenge 200 pagesos | Pallars Digital\nLa concentració de ramaders a Sort espera reunir diumenge 200 pagesos\nExigeixen el pagament de l'ajut de la ICM del 2014 i temen que el Govern vagi retirant gradualment totes les subvencions\nper ACN , 13 d'agost de 2015 a les 13:32 |\nEl president de l'Associació de Ramaders del Pallars, Xavier Rivera, mostra un manifest signat per tots els alcaldes de la comarca Foto: ACN\nL'Associació de Ramaders del Pallars espera reunir uns 200 pagesos a la concentració de Sort d'aquest diumenge. L'elevada presència de ramaders a la protesta, que tallarà la carretera C-13, es deu al cansament del sector a les respostes de les administracions. Els ramaders reclamen el pagament de l'ajut de la Indemnització Compensatòria de Muntanya del 2014 i demanen que no s'elimini pel període 2015-2020. Aquest ajut suposa una mitjana d'uns 6.000 euros per explotació. Xavier Rivera, president de l'Associació de Ramaders del Pallars, ha explicat que sense cap ajut el sector no pot sobreviure i està condemnat a desaparèixer i tenen por que a la retirada de l'ajut de la ICM li'n segueixin altres.\nEls ramaders, que tallaran la carretera de les 12 a les 14 hores donant pas cada mitja hora, diuen que aquesta mesura no els agrada i són conscients que tindran veus contràries com ara el sector turístic i els conductors però expliquen que és el darrer recurs que els queda.\nRivera ha dit que han esgotat el diàleg amb l'administració i que no han obtingut cap resposta més que no hi ha recursos. Els ramaders lamenten veure com per altres aspectes sí que hi ha finançament i posen d'exemple la reintroducció de la fauna salvatge com l'ós bru.\nEls ramaders es concentraran a la sortida de Sort, direcció a Llavorsí, i amb pancartes faran visible la seva problemàtica. Diuen que ara és la reclamació del pagament dels ajuts i esperen que en un futur no hagin de protestar per la retallada d'altres ajuts.\nEls ramaders diuen que ells han complert amb la part que se'ls demanava a l'hora de poder optar a l'ajut i que l'administració no, perquè no ha fet efectiu el pagament.\nEconomia i turisme, diumenge, pagament, ICM, concentració, Sort, ramaders\nPer Anònim el 15 d'agost de 2015 a les 19:36\nd'acord amb el finançament de l'ós, però hi ha altres finançaments per la reintroducció d'altra fauna salvatge que provenen dels mateixos fons dels que depenen els pagesos\nPer Anònim el 15 d'agost de 2015 a les 14:18\nEl finançament que lamenten els ramaders hi ha per os bru son fons europeus LIFE Natura que no es poden destinar a altres finalitats i en aquest cas la major part van destinats a prevenció de danys os bru amb contractació de pastors, vaquers, agrupament de ramats, cabanes de pastor, material ramader, etc.. i si no d'on penseu que es paga els pastors de la Vall d'Assua..\nPer Anònim el 14 d'agost de 2015 a les 21:41\nSense comentaris,eleccions al setembre.\naqui ningu es posa d acord\nPer Anònim el 13 d'agost de 2015 a les 22:29\nEntenc la postura dels pagesos.....i la podria fins i tot compartir amb aquesta accio que volen portar a terme. Entenc els qui viuen del turisme tambe , pero no oblidem que el sector primari ha de viure i no podem deixar que desaparegui. Potser haurien de ser els politics qui lluitessin per aquests afers i tants d altres que afecten a la nostra societat....pero moltes moltes vegades es renten les mans.....o ni se les volen embrutar. sabeu que???? Que ben pensat comparteixo l accio dels pagesos i com diu el dit: QUIEN AVISA NO ES TRAIDOR.Ells almenys avisen!!!!!!\nhem de conviure tots!\nPer Anònim el 13 d'agost de 2015 a les 20:31\nels que han de defensar aixo son els pagesos, no els polítics. els alcaldes simplement recolzen l'acció que duen a terme. i pel que fa al turisme...no em facis riure...per una estona que s'estiguin parats, que a barcelona ho fan la resta de l'any cada dia...no passa res, i a mes si estan de vacances es poden planificar perfectament aquest diumenge, per aixo es fa el comunicat uns dies abans. HEM DE CONVIURE TOTS, RAMADERIA I TURISME, AQUESTA ES LA PRIMERA LLEI A ENTENDRE, SINO CADA COP ANIREM A PITJOR!\nel món al reves!!\nPer Anònim el 13 d'agost de 2015 a les 18:07\nHabiam qui ens ho pot explicar, un sector com el ramader que viu de subvencions i que per cobrarles bloqueje la C13 un dels dies de mes trafic i mes moviment economic a la comarca. Es a dir el sector basicament turistic, que no viu de subvencions es veura afectat per un sector que com ells mateixos diuen sense les subvencions es insostenoble.... No serie mes llogic que els alcaldes recentment elegits per reprsentar els interesos de tots es partisin la cara pq els pagesos cobrin i alhora es partisin la cara pq el sector turistic pugui funcionar a ple rendiment en n dels dies claus del any??? Pregunto...\nPer Anònim el 13 d'agost de 2015 a les 15:24\nque fort, per primera vegada alcaldes de tots els colors polítics recolzen els ramaders, sembla que se'n comencen a donar compte del que està passant...es nota que han canviat alguns ajuntaments...salut per tothom!


Artista referent en l’art conceptual, Hans Haacke (Colònia, Alemanya, 1936) va estudiar a la Staatliche Werkakademie de Kassel i l’any 1960 es va integrar al taller de l’artista Stanley William Hayter de París. El 1961 va viatjar als Estats Units per estudiar a Filadèlfia i quatre anys més tard es va establir de manera permanent a Nova York. Afiliat al grup Zero, en les seves primeres obres es va interessar pels sistemes i processos físics i biològics. Més tard, instal·lat als Estats Units, va conjugar el llegat de la seva afiliació a l’estètica i al cinetisme d’aquest grup europeu amb la crítica a la visualitat moderna articulada pel minimalisme americà. El resultat va ser la incorporació a la seva pràctica artística d’una estètica de sistemes i de la investigació d’estructures sociopolítiques que posaven èmfasi en les institucions de l’art. Des de llavors, les seves instal·lacions, crítiques amb el paper del museu com a indústria cultural al servei del poder, sovint han patit la censura. El 1971, la seva exposició al Guggenheim Museum de Nova York va ser cancel·lada. El 1974, una obra seva va ser retirada de la mostra Kunst bleibt Kunst del Museu de Colònia. Al començament dels anys noranta, la Fundació Joan Miró de Barcelona va rescindir el seu acord amb l’artista quan va conèixer el projecte que es plantejava presentar. Finalment, l’any 2000, el seu projecte Der Bevölkerung (A la població), realitzat al Reichstag de Berlín, va aixecar una forta polèmica. Podem considerar Haacke, doncs, com un pioner de l’anomenada crítica institucional, un corrent avui integrat en la pràctica artística. Les instal·lacions de Haacke s’han exposat a la Documenta de Kassel en més d’una ocasió i entorn d’elles s’han organitzat diverses retrospectives, entre les que destaquen les de l’Akademie der Künste de Berlín (2006) i el Museo Nacional Centro de Arte Reina Sofía (MNCARS) de Madrid (2012). Ha exposat també al New Museum of Contemporary Art de Nova York (1986), el Van Abbemuseum d’Eindhoven (1979) i el Centre George Pompidou de París (1989), entre molts altres llocs. Té obra en col·leccions com la de la Generali Foundation de Viena, el Moderna Museet d’Estocolm, el Centre Georges Pompidou de París, la Tate Gallery de Londres, el New Museum of Contemporary Art de Nova York i el Museu d’Art Contermporani de Barcelona (MACBA), entre d’altres.


Cinema-Classics: La chicas de la Cruz Roja\nLa chicas de la Cruz Roja\nEscrit per Jacme a 18:00\nEl 6 de novembre de 1958 s'estrenava a Madrid «Las Chicas de la Cruz Roja», la pel·lícula més exitosa de la llarga carrera cinematogràfica del director Rafel J. Sàlvia. Nascut a Tortosa, es va distingir com a poeta als anys 1930 quan, encara amb una edat molt jove, dirigia el setmanari catalanista «La Veu Comarcal» (portaveu de la Lliga regionalista) i aconseguia ser guardonat als Jocs Florals de Tortosa de 1935. Sàlvia aconseguia exemplaritzar la idea de l'Espanya ye-ye, a partir d'un argument molt senzill, típic del cinema estatal de l'època, que va captivar l'audiència i va omplir a vessar les sales de cinema d'arreu de l'estat.\nConcha Velasco i Tony Leblanc, dos veritables històrics del cinema estatal, van ser els protagonistes principals d'aquesta comèdia que deixava enrera el característic cinema de postguerra, marcat per l'alta influència ideològica del règim, i s'obria cap a l'Europa del bikini, els texans i els cabells llargs i despentinats.\nEns trobem davant de la ingenuïtat de quatre noies de diferents procedències socials, que s'uneixen com a voluntàries el dia de la Creu Roja, per passejar per Madrid la típica bandereta, i són festejades per uns nois moderns (però innocents) que pretenen seduir-les amb els seus encants. Totes quatre aspiren a tenir una relació sentimental exemplar per poder formar una família. L'humor és sempre present i guia l'argument d'una història quotidiana que va distreure joves i més grans durant dècades.\nAquesta pel·lícula va comptar també amb la col·laboració musical d'Augusto Algueró, un dels compositors estrella del moment. Sàlvia indubtablement pretenia dotar la ciutat de Madrid d'una visió cosmopolita com a via per sortir del jou i donar la benvinguda als aires rebels que arribaven lentament de l'altre costat dels Pirineus. Era un esforç de modernitat que havia de portar al lluïment de la vida urbana, davant d'un món rural encara endarrerit i amb altes cotes d'analfabetisme. És una pel·lícula encara recordada per tots els amants del cinema, ja que apostava per la modernitat i pel desacomplexament ciutadà.\nseccions comèdia, Concha Velasco, Rafel J. Sàlvia, Tony Leblanc\nLa veritat és que Rafel Sàlvia (o Salvià?) és un autor a reivindicar per a la cinematografia tortosina i ebrenca. Especialment recordo "Aquí hay petróleo!" i sobretot "Manolo, guardia urbano", però també cal tenir en compte la seua impressionant feina com a guionista, participant en pel·lícules mítiques com "La gran familia" o la magistral "Atraco a les 3".\n18 de setembre de 2008 a les 21:47\nÉs Sàlvia. Un dia escriuré un post sobre la seua incipient tasca poètica i periodística als anys 1930. Després va ser el director emblema d'uns anys, els feliços seixanta, durant els quals alguna cosa anava canviant a l'estat i en el cinema es reflectia.\n19 de setembre de 2008 a les 18:30


Solsona fa una aposta pel nucli antic per millorar els índexs de reciclatge - Regió7\nSolsona fa una aposta pel nucli antic per millorar els índexs de reciclatge\nA partir d'aquest mes instal·laran contenidors de recollida selectiva a la part antiga de la ciutat\nA la plaça de Sant Joan hi haurà contenidors tres cops per setmana ajuntament de solsona\nL'Ajuntament solsoní ha anunciat aquesta setmana que implantarà la recollida selectiva de residus al nucli antic amb l'objectiu de millorar els nivells de reciclatge de la ciutat. El nou sistema, a més, col·laborarà a l'embelliment de la ciutat i minimitzarà les molèsties que generen les escombraries als veïns del nucli antic.\nAixí, a partir del proper 17 d'abril els habitants d'aquest barri de la ciutat hauran de canviar d'hàbits pel que fa a la gestió dels residus perquè l'Ajuntament ha optat per un nou sistema que permetrà reduir la presència dels contenidors en aquesta zona. El nou funcionament farà que en els tres punts actuals de recollida, les places de Sant Joan i Sant Pere i el carrer dels Dominics, s'hi mantinguin els contenidors de rebuig i de la fracció orgànica com fins ara i s'hi afegiran els de paper-cartró, envasos i vidre. Però aquest dipòsits només hi seran durant la franja horària que va de les vuit del vespre a les vuit del matí de l'endemà. I només hi seran tres nits a la setmana, les de diumenge, dimarts i dijous.\nAquesta iniciativa de la regidoria de Medi Ambient vol incentivar el reciclatge fent que els veïns facin el triatge previ a casa seva i puguin dipositar-los als contenidors propers aquestes tres nits a la setmana, i que això permeti també disminuir el volum de rebuig, que és la fracció que acaba tenint un cost més alt per a les arques municipal. Però també farà que la imatge del nucli antic en surti beneficiada i estalviarà molèsties als veïns del barri que ja havien fet una petició al consistori en aquest sentit.


Mor una nena de 9 anys en un accident mentre es feien obres a casa seva a Reus\nTràgic accident a Reus. Una nena de 9 anys ha mort, aquest dimarts al vespre, després de caure d'una alçada de 2 metres a casa seva, mentre es feien unes obres de reforma, al carrer del bisbe Domènech, 9,...\nRepresentants del Govern, dels Mossos d’Esquadra, ajuntaments, policies locals i associacions de comerciants de municipis de la costa tarragonina han celebrat aquest dimarts a la tarda a Tarragona una reunió...\nTroben mort en una platja d'Hospitalet de l'Infant el notari de Cambrils investigat per estafa\nEl notari de Cambrils Rafael Martínez Olivera, que estava sent investigat per una presumpta estafa milionària als seus clients, l’han trobat mort aquest dimecres en una zona boscosa propera a la platja del...\nCinc detinguts per vendre droga en dos habitatges del barri de Sant Josep Obrer de Reus\nEls Mossos d'Esquadra i la Guàrdia Urbana van detenir dimecres, 18 de maig, cinc persones, veïnes de Reus, acusades de vendre droga en dos habitatges del barri de Sant Josep Obrer, de Reus. Els arrestos són...\nEls Mossos d’Esquadra han detingut un veí de Vila-seca de 52 anys per haver incendiat amb líquid inflamable una zona forestal propera a una urbanització del Catllar. Els fets es remunten al passat...\nEnxampen un conductor drogat que circulava a 214 km/h per l'AP-7, a Reus\nEls Mossos d'Esquadra han denunciat un conductor que circulava per l'AP-7, a l'alçada del terme municipal de Reus, superant en més de 90 km/h el límit de velocitat i sota els efectes de les drogues. Els fets...\nQuatre detinguts per robar en masies del Baix Camp\nEls Mossos d'Esquadra han detingut a quatre persones com a presumptes autors de diversos assalts en masies del Baix Camp, aquest diumenge al migdia, a Reus, en una operació que continua oberta. Segons ha...\nUna prostituta va ser agredida amb arma blanca aquest dijous a la tarda a l'avinguda de Bellissens, de Reus. Uns assaltant li van propinar fins a tres ganivetades al cos. Una dona va veure la jove sagnant per...\nDetingut per sis robatoris amb força en bars de la Canonja\nEls Mossos d'Esquadra van detenir el passat divendres un veí de la Canonja, de 33 anys i nacionalitat espanyola, com a presumpte autor de sis delictes de robatori amb força en bars de la mateixa població...


5 Platges i 1 ciutat per completar un repte apassionant i a l'abast de tothom, la V Tàrraco Aigües Obertes.\nEl proper 7 de setembre, celebrarem aquesta prova que busca, a través d'un recorregut que voreja i travessa les 5 platges que formen part de la ciutat de Tarragona (Platja Llarga, Capellans, Savinosa, Arrabassada i Miracle) viure l'experiència de la natació d'aigües obertes dins d'un entorn natural de gran valor i ambientat amb un caràcter històric i èpic buscant una relació amb el llegat romà de l'antiga ciutat de Tàrraco.\nLa sortida es realitzarà al camp d'entrenament d'aigües Obertes del CN Tàrraco i el Club de Vela Platja Llarga i l'arribada serà a la platja del Miracle just al costat de l'amfiteatre romà. El seu recorregut total serà de 4,2km.\nLa jornada comptarà amb dos altres altres circuits de menor dificultat: un dins de la platja del Miracle per tal d'aproximar la natació d'aigües obertes als més petits de l'esport base, amb un recorregut de 800 metres, i un altre, des de la Platja de l'Arrabassada per a tots els nivells amb un caràcter més social, amb un recorregut de 2km. Les proves estan obertes a nedadors/es federats/des i no federats/des que participaran en diverses sortides programades.\nTravessia petita. ½ MillaMarina\n9:00-9:30 Lliurament de dorsals als nedadors a la secretaria situada a la Platja del Miracle de Tarragona.\n9:45: Sortida 1. Travessia petita / categories menors\nRecorregut travessia petita: Sortida i arribada a la platja del Miracle: ½ milla marina.\nTravessia Mitjana (categoria OPEN)\n9:00-9:30 Lliurament de dorsals als nedadors a la secretaria situada a la Platja del Miracle de Tarragona\n9:50. Sortida autobús amb participants des de la platja del Miracle cap a la sortida de Platja de l'Arrabassada.\nTravessia Gran 4.100m\n9:50-10:30 Lliurament de dorsals als nedadors a la secretaria situada a la Platja del Miracle de Tarragona.\n11:20. Sortida autobús amb participants des de la platja del Miracle cap a la sortida de la platja Llarga (Club de Vela).\n11:40: Sortida Travessia Gran: V Tàrraco Aigües Obertes (categories INFANTIL, JUNIOR, ABSOLUT i MÀSTERS)\nPdf > Reglament V Travessia Tàrraco AO\nAquests són els enllaços de les inscripcions V Tàrraco Aigües Obertes:\nTravessia GRAN (4.1 km per Infantils, Junior, Absoluts, Màsters i OPEN amb neoprè): https://tretzesports.com/curses2/formulari/#/inscripcio/853\nNo federats: 16 euros (inclosa llicència 1 dia)\nTravessia PETITA (800m per prebenjamins i benjamins): https://tretzesports.com/curses2/formulari/#/inscripcio/854\nNomés federats: 5 euros\nTravessia MITJANA (2km per alevins i adults) https://tretzesports.com/curses2/formulari/#/inscripcio/858\nFederats: 8 euros\nNo federats: 12 euros (inclosa llicència 1 dia)\nDoble Travessia (Gran i Mitjana): https://tretzesports.com/curses2/formulari/#/inscripcio/859\nFederats: 18 euros (Travessa de 2 i 4 km)\nNo federats: 22 euros (inclosa llicència 1 dia) (Travessa de 2 i 4 km)


Setmana 26 al 2 de Octubre – Club Joan Capo\nMini masculí A: Sant Francesc Llops (Inca) 53 – 63 JC Inturotel\nPrimer partit i victòria!!\nAmb els nirvis del primer partit, a l’inici tornaren a sorgir algunes precipitacions i impresicions que, ja al final de la primera part, s’anaren diluint, arribant al descans amb una lleugera avantatge de 7 punts.\nFou un partit entretingut i amb un bon ritme, al que encara ens hi estem adaptant.\nAl final, el marcador fou 53-63 a favor nostre.\nDestacar la bona rebuda que tenim sempre a la pista del Sant Francesc, on cuiden molt els detalls IMPORTANTS del nostre esport, en especial a la figura den Xavi Nin.\nEn definitiva, això ja ha començat i en tenim molta il·lusió!!!\nCadet masculí A: JC Transports Damià Nicolau 46 – 61 Cide I\nPrimer partit de la temporada, els nostres realitzaren un bon partit a moments. Ens falta continuitat en el joc i pujar-hi la intensitat.\nSènior Masc A: JC Restaurant Es Cruce 58 – 47 Bàsquet Manacor\nDivendres primer partit amistós dels Sèniors a una setmana de començar la seva competició. Típic partit de pretemporada amb moltes impresicions i pilotes perdudes. Els de Felanitx sempre davant en el marcador però gràcies als moments de bona defensa que propiciava cistelles en transicions ràpides. Els Manacorins, sense un joc vistós però sí efectiu anava fent la goma i s’acostava al marcador amb protagonisme d’un exJoan Capó, Marcos Díaz, i sempre que les errades locals ho permetien.\nÉs positiu veure que tots els jugadors, inclosos els júniors, poden aportar coses interessants al joc de l’equip durant tota la temporada. Més negatiu, les baixades en intensitat defensiva, la precipitació ofensiva i la manca de concentració en moments determinats del partit.\nDilluns disputaran un partit d’entrenament contra els Júniors i Diumenge 9, a les 18h vos esperam a Felanitx per al primer partit de la temporada.


Sàmper informa que s'han posat 1.700 multes per saltar-se el toc de queda nocturn - Regió7 :: El Diari de la Catalunya Central\nSàmper informa que s'han posat 1.700 multes per saltar-se el toc de queda nocturn\nagències. barcelona 04.04.2021 | 22:59\nSàmper informa que s'han posat 1.700 multes per saltar-se el toc de queda nocturn Regió7\nEl conseller d'Interior en funcions, Miquel Sàmper, va assegurar ahir que durant aquesta Setmana Santa s'han imposat unes 1.700 denúncies per saltar-se el toc de queda nocturn i va advertir de l'augment de «festes il·legals» a tot Catalunya durant aquest període.\nAixí ho va indicar ahir Sàmper en una entrevista a Catalunya Ràdio, en què va mostrar la seva preocupació per les festes il·legals, sense mesures de prevenció pel contagi del coronavirus, que se celebren lluny dels nuclis urbans.\nPuig-reig convoca el concurs de cartells de cara a la festa major d'aquest any.\nEn total, segons les dades que va aportar, durant aquesta Setmana Santa s'han imposat unes 1.700 denúncies per incomplir el toc de queda nocturn i s'han obert expedients a uns vuitanta bars per superar l'aforament, dels quals trenta la nit del dissabte.\nDurant la nit d'aquest dissabte s'han obert 451 expedients a Catalunya per saltar-se el toc de queda, després d'un cap de setmana amb festes il·legals i botellons als barris de la Barceloneta i el Poblenou de Barcelona i a localitats com Sant Feliu de Llobregat (Baix Llobregat) i Sabadell (Vallès Occidental), segons Sàmper.\nFins al moment, segons el conseller, ja s'han cobrat el 12% de les multes imposades per incomplir les mesures anticovid, si bé el conseller va reconèixer que el procés administratiu és «lent» perquè els sancionats puguin recórrer i garantir així la seva defensa.\nDemanat per les noves mesures per frenar els contagis -les vigents finalitzen el proper divendres 9 d'abril-, va comentar que es debatran avui amb el Procicat, però que el Govern «ha adoptat una línia d'empatitzar amb la societat» i no es vol allunyar d'aquesta tendència.


Disseny web empresa Sant Antoni de Vilamajor - La Quadra\nDisseny web empresa Sant Antoni de Vilamajor\nLa Quadra realitza projectes de Disseny web empresa a mida que s’adapten a la imatge corporativa de l’empresa i de les necessitats que aquesta vol assolir. Al llarg dels anys ja hem desenvolupat projectes web per empreses d’arreu de l’estat en poblacions com Sant Antoni de Vilamajor.\nLa Quadra es un estudi de disseny especialitzat en Disseny web empresa que ja ha realitzat treballs per empreses de Sant Antoni de Vilamajor.\nSi està cercant Disseny web empresa Sant Antoni de Vilamajor sàpiga que li podem oferir un servei personalitzat i de qualitat amb el que obtindrà els resultats esperats i probablement millorarem aquests.\nSi desitja tenir més informació sobre Disseny web empresa Sant Antoni de Vilamajor, l’animem a que ens contacti per a poder atendre’l personalment i encantats li explicarem tot allò que creiem que el pot ajudar a fer rentable el seu projecte web.\nEl convidem a que visiti el nostre portafoli perquè conegui alguns dels projectes desenvolupats i també la secció de serveis, on es farà una idea d’alguns dels nostres serveis, de totes maneres, preferim el tracte personal directe, per tant, si ho prefereix podem concretar una visita perquè ens pugui explicar de primera mà que vol aconseguir amb Disseny web empresa Sant Antoni de Vilamajor i li proposarem l’estratègia més adequada per assolir-ho amb èxit.


anar a la seva « Escola Pau Delclòs\nSeguir la voluntat pròpia; obrar amb independència segons la pròpia intenció i conveniència.\nNo cal que li diguis res, sempre va a la seva i no t’escoltarà.\nTambé s’usa amb altres formes del possessiu.\nAnàvem a la nostra perquè ningú no ens deia què havíem de fer.\n«La meva mare, argentina de pares holandesos, és qui més m’ha influït: era majorista de roba italiana i em portava a les fires». Si alguna cosa ha copiat de la seva mare és el ritme. «No m’agrada el glamur. Vaig a la meva. Treballar ja m’ocupa molt de temps.\n• Krizia Robustella entrevistada per Marc Serena, «Viure de la roba i no comprar-ne» (Público, 31 de gener del 2011)\nLi havia estranyat un poc, que amb aquell oratge dels dimonis que feia, no eren hores d’estar-se al bancal. Encara que, si volia que li diguera la veritat, tampoc no li havia donat massa importància, perquè eixe Camallonga, si el coneguera vosté, sempre va a la seua.\n• Joan Olivares, L’estrep (València: Tres i Quatre, 2005)\nVegeu els passatges complets a la web\nL’estrep, de Joan Olivares, per Àngel Cano\n«Els que l’envolten van a la seva!», diu l’amic d’en Sísif\nEls cinc mots de la setmana passada (frases fetes amb animals)\nLa queixa més freqüent dels homes sobre les dones és que elles sempre intenten canviar-los. Quan una dona estima un home, se sent responsable de contribuir al seu creixement i mira d’ajudar-lo a millorar la manera com fa les coses.\n—John Gray, escriptor nord-americà (1951)


Pròtesis Dentals a Barcelona | 1ª Visita Gratuita ✔\nESPECIALISTES EN PRÒTESIS DENTALS A BARCELONA\nClinica dental de Barcelona, amb especialistes en pròtesis dentals a barcelona. Contacti per informar-se. / +INFO\nESPECIALISTES EN PRÒTESIS DENTALS\nRecuperi el somriure d’una manera ràpida i sencilla. Contacti per informar-se.\nPodem establir diferents classificacions en funció el sistema de suport (dent natural o implant); i en funció del material utilitzat (porcellana o resina).\nDepenent de les necessitats de cada persona, és més recomanable un tipus de pròtesis o un altre.\nLes pròtesis poden ser fixes o removibles.\nEn l’actualitat, el més còmode per als pacients són les pròtesis fixes, ja siguin sobre dents o sobre implants. Aquest tipus de pròtesi permet restaurar amb tota normalitat les funciones masticatòria i estètica, i el pacient arriba a sentir-les com les dents pròpies.\nSón aquelles que el pacient pot retirar i tornar a col·locar ell mateix. Normalment es recolzen en la mucosa i en les dents adjacents. En l’actualitat, la tècnica amb implants dentals ofereix una solució molt més còmode amb pròtesis fixes, sempre que les circumstàncies ho permetin.\nENLLAÇOS / PRÒTESIS DENTALS\nPRÒTESIS DENTALS / INFORMACIÓ PRINCIPAL\nPRÒTESIS DENTALS / PRÒTESIS DENTALS SOBRE DENTS\nPRÒTESIS DENTALS / PRÒTESIS DENTALS SOBRE IMPLANTS\nLes pròtesis dentals són les dents postisses que substitueixen les dents naturals.\nDentadura complerta: Dentadura postissa d’arcada complerta, soportada bàsicament sobre la nostra geniva.\nDentadura removible: Dentadura postissa soportada sobre la nostra geniva i fixada a les dents (amb ancoratges) de la nostra dentadura.\nDentadura fixa dentosoportada: Dents postisses (pont o funda), col·locats sobre dents existens de la nostra dentadura.\nDentadura fixa (implantosoportada): És igual a la solución dentosoportada, però fixant el pont o la funda sobre implants.\nPRÒTESIS DENTALS I COMODITAT\nEl periode d’adaptació al col·locar-se unes noves pròtesis dentals, pot ser més o menys molest. Si el seu dentista ha realitzat un bon treball professional, en poc temps haurà de percebre la pròtesis com quelcom absolutament natural, tant als aspectes estètics i funcionals com a la seva comoditat.


Li Grand Courti Nadrin Bèlgica - Ofertes d'hotels amb els MILLORS DESCOMPTES EN LÍNIA\nVeure tots els 17 allotjaments a Nadrin.\nLi Grand Courti\n-, Nadrin, Nadrin, Bèlgica, 6982 - Veure al mapa\nMés informació sobre Li Grand Courti\nAl visitar Nadrin, vosté es sentirà com a casa a Li Grand Courti, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Li Grand Courti asseguren una estada plaentera als seus clients. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, aparcament de cotxes, instal.lacions de barbacoa.\nL'ambient de Li Grand Courti es reflexa en cada habitació. aparell de televisió, reproductor de DVD/CD, renta vaixelles, plat de dutxa són només algunes de les comoditats a la vostra disposició. L'hotel ofereix meravelloses instal.lacions d'oci com parc infantil, jardí que faran de la vostra estada una experiència inoblidable. Li Grand Courti és la vostra destinació si buscau allotjament de qualitat a Nadrin.


Pàgina 2 de 2. Resultats: 29. Ordenats de més antic a més recent de més recent a més antic per títol (a–z) per títol (z–a) per modificació (antic primer) per modificació (nou primer) per inserció (antic primer) per inserció (nou primer) per tipus per rellevància\n12/2000. Festa Major d'hivern (Sant Nicolau).\nActes de la Festa Major de Sant Nicolau celebrada el desembre de 2000. Correfoc a càrrec de la colla de Diables Ratpenats Infernals.\nAMMM > Fons Ajuntament de Malgrat de Mar > Fotografies > 12/2000. Festa Major d'hivern (Sant Nicolau).\n8/2001. Festa Major d'estiu (Sant Roc).\nActes de la Festa Major de Sant Roc celebrada l'agost de 2001. Correfoc a càrrec de la colla de Diables Ratpenats Infernals.\nAMMM > Fons Ajuntament de Malgrat de Mar > Fotografies > 8/2001. Festa Major d'estiu (Sant Roc).\n8/2002. Festa Major d'estiu (Sant Roc).\nActes de la festa Major de Sant Roc celebrada a l'agost de 2002. Inclou el concurs de pintura ràpida, la xeringada a la platja de l'Astillero, la plantada de gegants, el concurs de pesca, diversos concerts, cantada d'havaneres, sessió de ball country, espectacle del teatre de guerrilla, focs artificials, el correfoc i la trobada de puntaires al carrer de Mar.\nAMMM > Fons Ajuntament de Malgrat de Mar > Fotografies > 8/2002. Festa Major d'estiu (Sant Roc).\n12/2002. Festa Major d'hivern (Sant Nicolau).\nActes de la festa Major d'hivern al desembre de 2002. Inclou el mercat de Sant Nicolau i plantada de gegants als carrers del centre, concerts i representacions teatrals al Centre Cultural, escacs, concerts i cinema a La Barretina, i exposicions a la biblioteca La Cooperativa.\nAMMM > Fons Ajuntament de Malgrat de Mar > Fotografies > 12/2002. Festa Major d'hivern (Sant Nicolau).\n12/2003. Festa Major d'hivern (Sant Nicolau).\nActes de la festa major d'hivern 2003. Versots i correfoc a càrrec de la colla de Diables Ratpenats Infernals.\nAMMM > Fons Ajuntament de Malgrat de Mar > Fotografies > 12/2003. Festa Major d'hivern (Sant Nicolau).\n12/2005. Festa Major d'hivern (Sant Nicolau).\nActes de la Festa Major de Sant Nicolau celebrada el desembre de 1997. Versots i Correfoc a càrrec de la colla de Diables Ratpenats Infernals.\nAMMM > Fons Ajuntament de Malgrat de Mar > Fotografies > 12/2005. Festa Major d'hivern (Sant Nicolau).\n12/2006. Festa Major d'hivern (Sant Nicolau).\nFesta Major d'hivern (Sant Nicolau) celebrada el desembre de 2006. Correfoc a càrrec de la colla de Diables Ratpenats Infernals.\nAMMM > Fons Ajuntament de Malgrat de Mar > Fotografies > 12/2006. Festa Major d'hivern (Sant Nicolau).\n12/2007. Festa Major d'hivern (Sant Nicolau).\nFesta Major de Sant Nicolau al desembre de 2007. Inclou marató d'aerobic al pavelló poliesportiu Germans Margall, la IX fira del disc a la plaça de les peixateries velles al carrer del Carme, el mercat d'artesania als carrers del centre, la plantada de Gegants al carrer de Mar i cercavila, un torneig de cartes a la sala de La Barretina, el dinar popular a la plaça de les peixateries velles a càrrec de l'Associació de Dones i ball de sardanes al parc de Can Campassol.\nAMMM > Fons Ajuntament de Malgrat de Mar > Fotografies > 12/2007. Festa Major d'hivern (Sant Nicolau).\n8/2009. Festa Major d'estiu (Sant Roc).\nFesta Major d'estiu (Sant Roc) celebrada l'agost del 2009. Correfoc a càrrec de la colla de Diables Ratpenats Infernals.\nAMMM > Fons Ajuntament de Malgrat de Mar > Fotografies > 8/2009. Festa Major d'estiu (Sant Roc).\n12/2009. Festa Major d'hivern (Sant Nicolau).\nFesta Major de Sant Nicolau, celebrada del 04 al 06 de desembre de 2009. Inclou el XXVIII mercat de Sant Nicolau, la XL Trobada de Gegants, la presentació de les xocolates "Postals de Malgrat" elaborades per la Pastisseria Vives, el vermut-concert a benefici de Càritas, els Versots de la Colla de Diables Ratpenatsinfernals, el Concert Jove, el XV Cros vila de Malgrat de Mar, i la XV edició de la marató d'aerobic.\nAMMM > Fons Ajuntament de Malgrat de Mar > Fotografies > 12/2009. Festa Major d'hivern (Sant Nicolau).\n8/2010. Festa Major d'estiu (Sant Roc).\nFesta Major d'estiu (Sant Roc) celebrada a l'agost del 2010. Correfoc a càrrec de la colla de Diables Ratpenats Infernals.\nAMMM > Fons Ajuntament de Malgrat de Mar > Fotografies > 8/2010. Festa Major d'estiu (Sant Roc).\n12/2010. Festa Major d'hivern (Sant Nicolau).\nFesta Major Sant Nicolau, celebrada del 02 al 08 de desembre de 2010. Inclou la XLII trobada de gegants i cercavila, el XXX mercat de Sant Nicolau, el solemne ofici a l'església parroquial, el vermut-concert solidari i els versots a càrrec de la Colla de Diables.\nAMMM > Fons Ajuntament de Malgrat de Mar > Fotografies > 12/2010. Festa Major d'hivern (Sant Nicolau).\n12/8/2012. Festa Major d'estiu (Sant Roc).\nTabalada i correfoc a la festa major de Sant Roc del 2012.\nAMMM > Fons Ajuntament de Malgrat de Mar > Fotografies > 12/8/2012. Festa Major d'estiu (Sant Roc).\n12/2012. Festa Major d'hivern (Sant Nicolau).\nActes de la Festa Major d'hivern (Sant Nicolau) celebrada el desembre de 2012. Inclou el 250è aniversari de la primera pedra de l'Església de Sant Nicolau, el pessebre, cercavila de gegants, Versots i Correfoc i la presentación del llibre "La terrible i esgarrifosa història del Ratpenat Infernal de Malgrat".\nAMMM > Fons Ajuntament de Malgrat de Mar > Fotografies > 12/2012. Festa Major d'hivern (Sant Nicolau).


L'objectiu d'este lloc web és reunir tots els recursos gratuïts que existeixen a la Xàrcia relacionats amb els genomes. Els enllaços estan agrupats en 18 categories diferents. Inglés\nQuantes classes de mol·luscos existixen? Biologia marina és un portal especialitzat on trobarem resposta a estes i a mes preguntes respecte als habitants del llit marí... Castellano\nBiologia-en-internet és el primer portal de biòlegs en castellà. Consta de diversos apartats com són: apunts, informació, seccions de bibliografia, estudiants; i també un fòrum. Es poden publicar textos i rebre les notícies per e-mail. Castellano\nPàgina dedicada a les diferents espècies d’insectes, la seua vida i comportaments. Inglés


Un equip d'estudiants de Dret Mercantil de la UIB guanya el premi al millor escrit de contestació a la demanda en el concurs jurídic internacional MOOT Madrid - Hemeroteca - Actualitat - Universitat de les Illes Balears\nSeccions: Un equip d'estudiants de Dret Mercantil de la UIB guanya el premi al millor escrit de contestació a la demanda en el concurs jurídic internacional MOOT Madrid\nUn equip d'estudiants de Dret Mercantil de la UIB guanya el premi al millor escrit de contestació a la demanda en el concurs jurídic internacional MOOT Madrid\nLa Rectora i el vicerector d’Estudiants i Campus de la UIB els feliciten\nL'equip de la Universitat de les Illes Balears format pels alumnes Gregorio García-Villaraco, Walter Daniel Bruno, Andrea Födisch i Eva La Toure, dirigits pel professor de Dret Mercantil Anselmo Martínez, han guanyat el premi al millor escrit de contestació a la demanda en el concurs jurídic internacional MOOT Madrid, i han quedat en tercer lloc en la fase oral, amb la segona millor puntuació en la fase regular, després dels equips de la Universitat de Versalles i la Universitat Carlos III de Madrid.\nEls alumnes rebran dues beques de pràctiques als despatxos Pérez Llorca i Cuatrecasas i dues beques d'estudi de postgrau a l’Instituto Superior de Derecho y Economía i a la Universitat Carlos III.\nEl MOOT Madrid és un concurs organitzat per la Universitat Carlos III de Madrid, la Comissió de les Nacions Unides de Dret Mercantil Internacional i Universia, que pretén promoure la difusió i l'estudi del Dret del comerç internacional. El concurs consisteix en la resolució d'un cas proposat amb els elements que calen per anar a un arbitratge. En una primera fase, cada equip ha de redactar la demanda i també la contestació a la demanda. A la fase oral, dos alumnes de l'equip s'enfronten a altres dos d'una altra universitat en un judici simulat que reuneix les característiques pròpies d'un arbitratge internacional real. Per eliminacions, guanya l’equip millor.\nA la competició hi poden participar estudiants de facultats de Dret de tot el món i alumnes d'instituts i escoles de postgrau. En aquesta edició s'han enfrontat equips de la Universitat de les Illes Balears, la Universitat Carlos III, la Universitat Autònoma de Madrid, la Universitat de La Rioja, l'Institut Superior de Dret i Economia d'Espanya, la Universitat de Versalles, la Universitat de Miami, la Universitat de La Sabana i l’Escola Superior d'Economia i Negocis.\nLa direcció del concurs recau en els professors Rafael Illescas Ortiz, president de la UNCITRAL, i Pilar Perales Viscasillas, amb la coordinació del professor David Ramos. La competició rep el suport dels sectors interessats en l'arbitratge: PromoMadrid Desarrollo Internacional de Madrid, la Universitat de La Rioja, el Centro de Estudios Garrigues, les principals firmes d'advocats de presència internacional en matèria d'arbitratge -Garrigues, Uría y Menéndez, Cuatrecasas-Gonçalves Pereira, Pérez-Llorca, B. Cremades y Asociados- les corts d'arbitratge més rellevants del país – Corte de Arbitraje de Madrid per mitjà de la Cambra Oficial de Comerç i Indústria de Madrid, i la Cort Civil i Mercantil d'Arbitratge (CIM). També hi ha col·laborat «Sa Nostra», Caixa de Balears, amb el pagament de la matrícula del concurs, i la Cambra de Comerç de Mallorca, per al finançament de part del viatge de l'equip de la UIB a Madrid.\nLa base de la competició consisteix en un cas pràctic sobre temes relatius al Dret del comerç internacional i a l'arbitratge internacional. El cas ha estat elaborat per un grup d'experts en Dret mercantil internacional i arbitratge: els professors Pilar Perales Viscasillas i David Ramos Muñoz, i els advocats especialistes en arbitratge internacional David Cairns i Alicia Martín Blanco, del despatx B. Cremades y Asociados. La valoració dels equips la duen a terme professionals nacionals i internacionals. Varen formar part de l’equip arbitral el senyor Cliff Hendell, soci del despatx Araoz y Rueda, el senyor Jernej Sekolec, Secretari de la CNUDMI (2001-2008), i el senyor Juan Fernández Armesto, catedràtic de Dret Mercantil en la Universitat Pontifícia de Comillas-ICADE.\nA l’acte de lliurament dels premis, el senyor Miguel Temboury, president de la Corte de Arbitraje de Madrid, va lliurar el premi a l'equip del millor escrit de demanda, que va recaure en la Universitat Autònoma de Madrid.\nEl senyor Manuel Bermejo, degà de la Universitat Carlos III de Madrid, va lliurar el premi al millor escrit de contestació a la demanda als membres de l'equip de la Universitat de les Illes Balears.\nEl premi de millor orador el va obtenir l'equip de la Universitat de Miami, lliurat pel senyor Jernej Sekolec, de Nacions Unides.\nFinalment, el premi al millor equip en la fase oral va ser per a la Universitat de Versalles, lliurat pel senyor Jesús Sáinz, president de PromoMadrid.\nLa Rectora Montserrat Casas i el vicerector d’Estudiants de la UIB han felicitat l’equip guanyador del MOOT Madrid.\nResum de premsa.pdf (159 KB)\nData de publicació: 09/07/2009


Casa Amèrica Catalunya, 110 anys d’americanisme - Casa Amèrica Catalunya\nCasa Amèrica Catalunya, 110 anys d’americanisme\n12/01/2021 / Barcelona\nAquest 2021 Casa Amèrica Catalunya celebra els seus 110 anys de vida. Per commemorar aquesta efemèride el logotip corporatiu incorpora el número 110 així com el terme americanisme, en alusió a la raó de ser de l’entitat més longeva en el seu àmbit al continent europeu. Un aniversari ben especial que també es reflecteix en els continguts de la programació prevista per als propers mesos.\nCasa Amèrica Catalunya és hereva de la Casa de América de Barcelona, inaugurada oficialment el 4 d’abril del 1911 a la seva seu a la capital catalana, un palauet situat al número 25 del Passatge de Méndez Vigo. Al 1927 l’entitat va afegir la denominació d’Instituto de Economía Americana, atès el gran prestigi assolit arran la seva tasca per la vinculació iberoamericana en els àmbits econòmic i cultural.\nAl 1948 es va crear l’Instituto de Estudios Hispánicos de Barcelona (IEHB) al si del qual, i en les seves posteriors denominacions, va romandre la Casa de Amèrica de Barcelona en estat letàrgic. Al 1968 l’IEHB va passar a anomenar-se Instituto Catalán de Cultura Hispánica fins que al 1978, ja desaparegut el règim franquista, l’entitat va adoptar el nom d’Institut Català de Cooperació Iberoamericana (ICCI).\nAl 2006, l’ICCI, juntament amb les tres administracions de l’estat, Ajuntament de Barcelona, Generalitat de Catalunya i Govern d’Espanya, s’integra en el patronat de la Fundació Casa Amèrica Catalunya. Amb aquesta refundació, l’entitat recuperava plenament la tradició americanista de la pionera Casa de América de Barcelona.\nAixí doncs, i en consonància amb la seva missió, Casa Amèrica Catalunya té previst desenvolupar en aquest 2021 -si l’escenari de la pandèmia no ho impedeix- diverses activitats i accions de clar contingut americanista tot abordant en profunditat alguns dels temes i qüestions prioritàries a l’agenda pública del continent americà: des de la relació entre el fenomen del narcotràfic i la pau al rellevant paper que estan adquirint les dones científiques llatinoamericanes en la preservació del medi ambient o la complexa equació entre humanisme i teconologia.\nTambé posarem de relleu la gastronomia ancestral indígena, acompanyarem la cimera iberoamericana Andorra 2021, celebrarem la inauguració de la Biblioteca Gabriel García Márquez a Barcelona i exhibirem la nova arquitectura andina del bolivià Freddy Mamani, l’obra del qual sembla emmirallar-se en alguns aspectes en la d’Antoni Gaudí, el gran referent del modernisme català.\nTot plegat sense perdre de vista les inciatives adscrites a les nostres àrees de Literatura i Escena, Latcinema i els concerts d’Hamaques, les quals continuaran amb la seva activitat regular, ja sigui en format presencial o per via telemàtica si les circumstàncies sanitàries així ho impossen.


Blog del Màrius Domingo, Ca la Gallineta: El Blauet.\nUn dels moixons més bonics i fotogènics de la nostra fauna, el Blauet, Alcedo atthis. Amb ell teníem una assignatura pendent: aconseguir-ne una fotografia decent.\nCreiem que l'hem aprovat. I això no hauria estat possible sense l'amic Mariano Cebolla i l'aguait que s'ha treballat a l'Aufacada.\nMoltes gràcies, Mariano!


El blog de Miquel Forns (CAT): de juny 2014\nRespecte pel passat i visió de futur\nLa setmana passada vam tenir l’oportunitat de veure els resultats de la rehabilitació i recuperació patrimonial realitzat als edificis dels museus Cau Ferrat i Maricel un cop culminada la reforma. Érem conscients que trobaríem uns espais acollidors que han aconseguit conservar els seus elements patrimonials però adaptant-se a les necessitats del segle XXI, però, tot i així, la sorpresa va ser gratificant i enlluernadora. El treball de reforma realitzat als museus ha estat exquisit i ens ha assegurat uns equipaments que miren al futur conservant el seu passat.\nEl projecte de reforma dels museus ha estat complex. La dificultat de l’obra va estar present des del primer moment. La singularitat i ubicació dels edificis i la necessitat d’adaptar-los a la normativa actual (seguretat, supressió de barreres arquitectòniques, instal·lació de serveis…) convertia la intervenció en una actuació que requeria una cura especial per la conservació del patrimoni.\nPer aquest motiu des dels actuals governs de l’Ajuntament de Sitges i la Diputació de Barcelona, no vam dubtar ni un segon en modificar el projecte inicial, tan bon punt vam accedir a les nostres responsabilitats. El projecte inicial suposava una agressió estètica excessiva als edificis, tant en la passarel·la sobre la façana marítima com en la instal·lació d’unes tarimes interiors que trencaven la volumetria dels edificis. El resultat de l’obra permet veure que tècnicament era viable suprimir aquests elements i aconseguir uns edificis respectuosos amb l’entorn i el passat.\nLa restauració dels vitralls i ceràmiques, la recuperació de la pintura original al Cau, la rehabilitació del Saló Gran, la millora dels serveis i instal·lacions, l’establiment d’un recorregut ordenat històricament o la creació de nous espais (com la sala d’exposicions, l’aula de formació o la botiga dels museus), entre molts altres elements, ressalten l’extraordinari treball dut a terme en aquesta reforma.\nFinalitzades les obres, els tres edificis del Cau Ferrat, Can Rocamora i Museu de Maricel hauran d’aconseguir la climatització necessària per a la instal·lació de les obres i col·leccions. També caldrà ser en això extremadament curós, d’acord amb les polítiques de conservació aplicades pels Museus de Sitges.\nEls museus constitueixen un dels principals valors patrimonials que té Sitges. Les importants col·leccions que exhibeixen i emmagatzemen als seus fons són de notable importància. I els edificis constitueixen uns aparadors privilegiats. La reforma ha de permetre i afavorir la conservació de les obres i els edificis i, al mateix temps, han de constituir un nou pol d’atracció de visitants. El discurs museogràfic i l’intens programa en el qual hi treballa l’equip del Consorci, sota l’impuls de Vinyet Panyella, seran de notable suport en aquest objectiu. El primer pas, disposar d’uns edificis perfectament equipats que respecten el patrimoni, ja està aconseguit. I per assolir el segon, hi continuaran treballant amb fermesa.\nLes polítiques socials són una prioritat per aquest Ajuntament\nUn dels eixos del Pla de Mandat i una de les prioritats d’aquest Equip de Govern és el que vam batejar com “Sitges de les persones”, una àmplia línia de polítiques que tenen la seva columna vertebral en les accions socials. La setmana passada, vam portar al Ple Municipal noves iniciatives d’aquest eix, com és una modificació de crèdit per a realitzar una aportació extraordinària a Càritas i la Creu Roja destinada a projectes d’atenció alimentària a les persones més necessitades.\nAquesta acció s’emmarca en el paquet de mesures del “Sitges de les persones”, impulsat des de l’Equip de Govern i que ha permès implantar diferents iniciatives orientades al suport de les persones i col·lectius més necessitats: el Carnet Blau (que facilita descomptes importants en determinats serveis, tant públics com privats, als més necessitats); el Menjador social (inclòs en el carnet Blau i que cada dia dóna de menjar a gent que no té els recursos suficients), o els convenis i pagament de factures endarrerides amb les entitats del Tercer sector (la millora i canvi de sistema efectuat al departament d’Hisenda ha permès pagar factures d’entitats socials que no havien estat programades ni pressupostades per l’anterior Govern).\nAquestes són algunes de les actuacions en polítiques socials adreçades als col·lectius més vulnerables. Però l’eix del “Sitges de les persones” està dissenyat per arribar a un ampli segment de la població, que amb la crisi ha patit amb més cruesa la disminució d’ingressos, les retallades o la limitació d’oportunitats. Aquesta política està adreçada a la gent que més pateix directament la pobresa i també a la gent afectada per l’actual context desfavorable.\nPer aquest motiu, hem impulsat un pla de dinamització socioeconòmica per a emprenedors a través dels serveis de Nivell 10; mesures per afavorir l’ocupació; ajuts als usuaris de les llars d’infants; un contracte per a garantir les activitats del Casal de la Gent Gran, que, amb la desaparició de l’entitat financera que el tutelava havia vist perillar la seva continuïtat… entre d’altres actuacions.\nLa crisi ha passat factura a molta gent. Molta. També a Sitges. Per aquest motiu, les polítiques socials són la prioritat d’aquest Govern municipal. En alguns casos, com els que acabo de citar, són polítiques i iniciatives concretes; i en altres, són actuacions que requereixen major discreció i respecte per a les persones afectades, però que també són motiu de la nostra implicació. I continuaran essent una prioritat.\nLes polítiques socials són una prioritat per aques...


Ramon Bacardit, executiu de Henkel a Alemanya, convidat de la UEA - UEA\nRamon Bacardit, executiu de Henkel a Alemanya, convidat de la UEA\nBacardit, dï¿½origen igualadí, és vicepresident d´I+D de lï¿½àrea dï¿½adhesius de la multinacional Henkel a Alemanya. En la seva visita a la UEA va ser rebut pel President de lï¿½entitat, Ramon Felip i, després de fer una visita a la seu de la patronal anoienca, es van traslladar a Castellolí pe tal de mostrar a Ramon Bacardit les instal·lacions de ParcMotor .\nEn aquesta trobada també hi van assistir el Director de la Fundació Catalana de l´Esport,Edmon Pallerola , qui feu una presentació del circuit i de les activitats que sï¿½hi realitzen, lï¿½alcalde de Castellolí , Joan Serra, que va parlar de les oportunitats de ParcMotor per les empreses del sector i Josep Centelles, Conseller de Promoció Econòmica el Consell Comarcal que va presentar el projecte del Campus del Motor.\nL ´objectiu de la visita era el de donar a conèixer a Bacardit aquesta infraestructura i el seu potencial per a les indústries relacionades amb el món del motor.\nRecentment Henkel ha fet una inversió a Catalunya de 7 milions dï¿½euros , es tracta de tres laboratoris I+D+i que sï¿½ha ubicat a a lï¿½autònoma i al centre tecnològic Leitat, reforçant així les línies dï¿½investigació centrades en lï¿½àmbit dels adhesius i selladors dï¿½altres prestacions per a la indústria dï¿½automoció , electrònica i aviació. Fa dos anys Henkel ja va obrir una unitat dï¿½investigació a l´Icict de Tarragona i un laboratori a lï¿½autònoma de Barcelona.\nBacardit, gran aficionat del món del motor, viu actualment a Düsseldorf des dï¿½on assumeix la direcció de recerca de la divisió dï¿½adhesius de la multinacional Alemanya. Properament visitarà, de nou, la seu de la UEA per impartir una interessant conferència en el marc dels Esmorzars UEA.


Dos sindicats policials substitueixen Manos Limpias en la direcció de l'acusació popular contra el 9-N\nEl jutge del TSJC disposa que el Sindicato Profesional de Policía i la Unión Federal de Policía pilotin l'acusació popular de la causa per haver estat els segons a presentar la querella\nManos Limpias, que té el seu líder a la presó, queda relegat en la causa després que la resta d'entitats personades es queixessin de que actuava de forma unilateral\nArtur Mas durant la votació del 9-N ENRIC CATALÀ\nLa Fiscalia s'oposa a arxivar la causa del 9-N per "sòlids indicis delictius"\nETIQUETAS: causa 9-N, Manos Limpias\nEl jutge del Tribunal Superior de Justícia de Catalunya (TSJC) que instrueix la causa sobre la consulta del 9-N ha apartat el pseudosindicat Manos Limpias de la direcció de l'acusació popular, encara que li ha permès seguir personat. El magistrat Joan Manel Abril ha decidit que el Sindicato Profesional de Policía i la Unión Federal de Policía pilotin l'acusació popular de la causa en comptes de Manos Limpias per haver estat els segons a presentar la querella. Les dues organitzacions policials i la resta d'entitats personades es van queixar de que Manos Limpias actuava de forma unilateral.\nCom és costum, Manos Limpias es va quedar amb la direcció de l'acusació popular perquè va ser la primera associació que va portar als tribunals la votació del 9-N, per la qual estan imputats l'expresident de la Generalitat, Artur Mas; l'exvicepresidenta Joana Ortega; l'exconsellera d'Ensenyament, Irene Rigau; i també s'investiga el paper de l'exconseller de Presidència, Francesc Homs.\nDesprés de Manos Limpias, es van presentar com a acusació en la causa els sindicats policials Sindicato Profesional de Policía, la Unión Federal de Policía, els partits Vox i UPyD, l'Asociación Pro Justicia XXI, l'Asociación Nacional del Arca Ibérica i el ciutadà particular Alberto Delgado Sánchez. Després diversos recursos, algunes acusacions van renunciar i a la causa només quedaven, sota la direcció de l'organització dirigida per Miguel Bernad, els dos sindicats policials, el particular i l'associació de l'Arca Ibérica.\nAquestes quatre parts van denunciar que Manos Limpias actuava "de manera unilateral i sense coneixement" i que no proposava ni compartia les seves línies d'actuació amb les altres acusacions. Així mateix, van portar davant l'instructor l'actuació del pseudosindicat perquè no els enviava els escrits ni consensuava el seu contingut, com ara la petició d'ampliar la querella contra Mas per sedició i rebel·lió que Manos Limpias va plantejar el novembre de l'any passat i que el jutge va rebutjar.\nAra el jutge del TSJC dóna la raó als sindicats policials i els insta a que assumeixin la direcció lletrada de l'acusació popular per "consensuar les línies d'actuació a seguir, així com el contingut dels escrits que presenti i de les diligències que interessi".\nEl magistrat inclou en la seva interlocutòria un toc d'atenció a Manos Limpias, a qui recorda que "no pot decidir unilateralment, i prescindint del criteri i opinió dels restants integrants, quina estratègia processal dur a terme, quins mitjans o diligències probatòries sol·licitar o quins escrits presenta ".\nLa decisió del jutge del TSJC arriba mentre el líder de Manos Limpias, Miguel Bernad, es troba a la presó per la seva presumpta participació en un cas d'extorsió al costat de l'associació Ausbanc. L'acusació popular de Manos Limpias en el 9-N va arribar a reclamar en diverses ocasions la detenció de Mas així com l'entrada i registre de la Generalitat per part de la policia, peticions a les que tant la Fiscalia com la sala del TSJC que investiga el cas sempre es van oposar.


La Policia Local de Santa Perpetua ha dut a terme una campanya de control de compliment de l'ordenança de tinença d'animals — Ajuntament de Santa Perpètua de Mogoda\nper prova — darrera modificació 09/05/2017 15:06\nLa Policia Local de Santa Perpètua ha duta a terme una campanya de control del compliment de l'Ordenança de Tinença d'Animals als espais públics del municipi, durant la setmana del 27 de gener al 2 de febrer\nEn diverses jornades, agents de paisà han fet vigilànciadels espais urbans propers a les escoles, els parcs ialtres zones habituals, on els propietaris de gossos surten a passejar amb els animals, i han vetllat per la correcta utilització dels espais públics i l’acompliment de la normativa vigent en la matèria.\nEls agents han prestat especial atenció al fet que els propietaris recollissin els excrements dels seus gossos, que els portessin lligats, que tinguessin cartilla sanitària, que es trobessin identificats -per mitjà d’un microxip- i que els seus propietaris els haguessin censat al registre corresponent de l’Ajuntament.\nCom a resultat d’aquest seguiment s’ha pogut observar que, en general, els propietaris compleixen la normativa vigent. Amb tot, s’ha denunciat a nou veïns i veïnes que han comés infraccions com ara no recollir les deposicions dels animals o passejar-los sense lligar. També s’ha denunciat una veïna per alimentar els animals a la via pública. Aquestes conductes tenen previstes sancions de multa d’entre 200 i 300 euros.\nEl balanç d’aquesta campanya ha estat molt positiu i durant els propers mesos es continuarà incidint en aquesta matèria.\nPer a més informació podeu posar-vos en contacte amb nosaltres a través del telèfon 93.560.55.55, mitjançant un correu l'adreça electrònica policia@staperpetua.cat, o bé mitjançant el formulari de contacte


L'onzena Trencada de la Mona d'Olot homenatja la Casa dels Xuklis - Garrotxa Digital\nLa tradicional Trencada de la Mona va tornar a omplir la plaça Major d’Olot aquest dilluns de Pasqua. L’onzena edició d’aquest acte, pensat des de la pastisseria olotina Cacau perquè cap nen es quedi sense mona, va començar amb la lectura d’un manifest de condemna de l’assassinat masclista d’aquest dissabte a la capital de la Garrotxa.\nLa mona d’enguany, de 132 kg i 224 centímetres, té forma de Xukli, un personatge vinculat a la casa d’acollida de l’AFANOC, l’Associació de Familiars i Amics de Nens Oncològics. Per això una representació de l’entitat va participar en el moment més important de la festa.\nRosa Casals, gerent d’AFANOC: “L’AFANOC fa trenta anys que com a entitat es cuida de sensabilitzar, d’informar, d’acompanyar les famílies en aquest transit del procés de la malaltia. El somni era poder fer una casa bonica, amb llum, que tingués energia suficient per passar aquest temps plegats mentre dura el tractament.\nLluís Riera, pastisser: Aquest any a part de ser la mona més gran i en color és la més solidària de totes. Algunes famílies d’Olot que hem patit el càncer infantil hem intentat tornar-los el suport amb aquest petit homenatge.\nEls Xuclis uns personatges ficticis creats per Roser Capdevila i Dani Freixas per a l’AFANOC, que no més apareixen quan els nens hi són per fer-los sentir millor. Aquest dilluns un d’ells va ser a Olot en forma de mona de xocolata. Un cop feta trossets, i acompanyada d’un tros de coca, va fer les delícies de desenes de famílies.\nJosep Antoni says:\nMai 03, 2019 at 19:48


El president del Col·legi de Metges de Barcelona diu que suposarà un risc per al personal de les meses i també per a qui vagi a votar en aquella franja\nEl president del Col·legi de Metges de Barcelona, Jaume Padrós, demana a les persones amb covid-19 o que estiguin fent quarantena el 14 de febrer que no vagin a votar.\nPadrós assegura que en cap cas es podrà cobrir des del punt de vista sanitari tots els col·legis electorals i, per tant, considera que suposarà un risc per al personal de les meses i també per a qui vagi a votar en aquella última franja de votació.\nUna ciutadana votant a les eleccions de Portugal. // EFE - Antonio Cotrim\nEl president del Col·legi de Metges és contundent: assegura que la proposta d’una franja horària perquè puguin votar els positius i els contactes “vulnera les normes de seguretat, de salut pública i de protecció de la intimitat”.\nFa una setmana, Padrós també va reclamar que es restringissin més les mesures de contactes i mobilitat. El doctor fins i tot va posar damunt la taula l’opció d’un confinament total intens i curt: un escenari que només pot aplicar la Moncloa.


A un sol clic Destacats El dubte Destaquem\nDubtes lingüístics? La xarxa és la teva aliada!\nQuè fas quan tens un dubte lingüístic? Saps quins recursos tens disponibles a la xarxa?\nAvui dia, la xarxa posa a l'abast de tothom un bon nombre de recursos que poden ajudar a resoldre dubtes lingüístics i a millorar els textos.\nDiccionari de sinònims Franquesa, aplicació per a mòbils i tauletes\nL'aplicació per a dispositius mòbils Diccionari de sinònims Franquesa presenta el contingut actualitzat del Diccionari de sinònims Franquesa (d'Enciclopèdia Catalana) publicat en paper el 1998 i reimprès amb revisions, modificacions i actualitzacions en múltiples ocasions.\nEl conseller de Cultura de la Generalitat de Catalunya, Santi Vila, i la directora general de Política Lingüística i presidenta del Consorci per a la Normalització Lingüística (CPNL), Ester Franquesa, van presidir la inauguració de la nova seu del CPNL, el passat dilluns 15 de maig, a les noves dependències del carrer de Muntaner, 221, de Barcelona.\nEl trasllat, després de gairebé 30 anys ubicats al carrer de Mallorca, permet oferir un millor servei a la ciutadania, gràcies al canvi en accessibilitat i visibilitat.\nT’emboliques a l’escriure 'em', 'hem' i 'amb'?\nMoltes vegades, a l'hora d'escriure em, hem o amb se'ns plantegen dubtes ja que són mots que gairebé sonen igual (són les paraules homòfones, que es pronuncien igual però s'escriuen i tenen significats diferents). A més, com que totes són correctes, els verificadors ortogràfics dels programes de tractament de textos no les marquen com a error.


En Compliment de la Llei Orgànica 15/1999 de Protecció de Dades de caràcter personal l'usuari declara haver sigut informat de les condicions de protecció de dades de caràcter personal, acceptant i consentint el tractament automatitzat dels mateixos per part de la SOCIETAT MUSICAL D’ALGEMESÍ, amb C.I.F. G46146759 amb la finalitat de mantenir-lo informat sobre els productes i serveis oferits per la mercantil. Les dades tractades seran les estrictament necessàries per a la correcta identificació del remitent i per efectuar la gestió dels contactes corporatius propis de la Societat Musical.\nAixí mateix, l’usuari accepta i consent el tractament automatitzat dels mateixos per part de la SOCIETAT MUSICAL D’ALGEMESÍ, qui garanteix que les dades recollides no seran cedides a terceres persones ni utilitzades amb altres fins comercials que no siguen per als que han sigut recavats.\nSi vostè vol exercitar els seus drets d'accés, rectificació, cancel·lació i oposició pot fer-ho sol·licitant-ho per escrit en les nostres oficines de la Plaça Auditori Moreno Gans, 4 - Baix (Algemesí), adjuntant una fotocòpia del seu DNI.


Modificacions en la parada d’autobús de Poblet a causa dels talls de via | EFMR.cat\nInici Notícies Modificacions en la parada d’autobús de Poblet a causa dels talls de...\nLa parada d’autobús de Poblet de la línia Tarragona-Lleida que realitza la companyia Hispano Igualada es veurà afectada els pròxims mesos a causa de les obres que afecten el tram de carretera comprés entre Poblet i Vimbodí.\nAquesta parada, situada a l’encreuament entre la T-700 i la TV-7002, és a dir entre la carretera que ve de l’Espluga i la que té direcció cap al municipi de Vimbodí, estarà suspesa de forma habitual mentre duri les obres per complicacions en el recorregut.\nEn cas que hi hagués algun usuari interessat a fer ús del servei a les hores de pas per Poblet segons horari, es pot avisar amb antelació suficient al 686497902. Encara que puntualment això impliqui un retard en la línia, no es deixarà sense servei els possibles usuaris. La parada de Vimbodí funcionarà amb normalitat sempre que s’avisi de forma prèvia.\nArticle anteriorL’oficina de CaixaBank a Vimbodí reobrirà al públic els divendres\nArticle següentL’oposició a Montblanc força la retirada d’una factura que consideren partidista


Assignatures pendents al "No pot ser!" - TV3\nL'últim capítol de la temporada asseu a la Biblioteca Nacional de Catalunya quatre veus autoritzades per abordar els grans interrogants del nostre temps.\n26/06/2019 - 12.28\nEls protagonistes seran Alfons Cornella, expert en innovació tecnològica i transformació empresarial i un dels gurus de casa nostra, que ens parla des de l'horitzó; Gemma Galdón, especialista en impacte social, legal i ètic de les noves tecnologies; Jordi Musons, director de l'Escola Sadako i membre d'Escola Nova 21, que exposa com cal transformar l'educació, i Susana Lluna, periodista, professora de la UOC i consultora en transformació digital.\n"Assignatures pendents" s'allunya del format habitual del "No pot ser!" per recuperar aquells moments clau de la temporada, com ara la cultura del "like" i les relacions íntimes en l'era digital, l'amenaça de la robotització del mercat laboral, l'impacte de la tecnologia a casa nostra o com n'és, de vulnerable, la nostra privacitat a la xarxa.\n"No pot ser!": assignatures pendents


La CUP reclama la retirada del monument franquista de la Guàrdia Civil\nLa CUP reclama la retirada del monument franquista de la Guàrdia Civil de Tortosa\nLa CUP-Ae ha decidit tornar a presentar (pel proper ple del 5 de novembre) la moció que ja va presentar al ple del mes de maig del 2017, demanant la retirada del monòlit d’homenatge a la guàrdia civil que està al parc municipal Teodor Gonzàlez\nPresenten esta moció perquè consideren que l’equip de govern – PDCAT i ERC- no ha complert el compromís que van adquirir en un ple, on es van comprometre a elaborar un catàleg de la simbologia franquista de la ciutat i posteriorment, retirar no només el monòlit, sinó la resta de símbols franquistes de la ciutat.\nDes de la CUP-Ae consideren més que suficient el temps d’un any i mig per haver complert el compromís. I tornen a presentar la moció, per forçar la seua retirada.\nCreuen que el canvi de portaveu del grup municpal d’ERC potser una oportunitat per constatar que no es tracta d’un simple canvi de cromos, sinó de també, d’explicitar un canvi en la política d’ERC Tortosa, amb una aposta clara per la retirada de la simbologia franquista de la ciutat.\nA més a més, “Tortosa no pot oblidar el paper que la guàrdia civil va representar en altres municipis del territori i del país, durant el mes d’octubre del 2017. Només per això, ja sobren els motius per procedir a la seua retirada de l’espai públic”.\nI volen reiterar, “només la manca de pedagogia, sensibilitat i interès per la memòria històrica dels governs democràtics del municipi, pot explicar que encara avui, al 2018, al parc municipal Teodor Gonzàlez, continue encara present este monòlit”.\nEs tracta d’un monument d’exaltació als valors del Movimiento, i a una de les organitzacions més importants que van permetre la repressió franquista i la supervivència del règim. A les inscripcions del monòlit es pot llegir:\n– En una inscripció diu «A los principios del Movimento», a les institucions i cossos que feren possible la seua llarga existència i un homenatge als valors feixistes del franquisme i la seua «Cruzada Española».\n– La inscripció principal, diu textualment «en el aniversario de una gesta gloriosa de la Cruzada Española, la PROMOCION EBRO de la Guardia Civil, jura en este lugar, su fidelidad a la bandera española, 5-IV-1968».\n– En una altra inscripició lateral, diu textualment «La Organización Juvenil Española, fundada en los mismos ideales que inspiraron a los héroes de la batalla del Ebro, que dirigió el Caudillo, rinde, en su paz y en esta ciudad, homenaje a la Guardia Civil».\nEls acords que demana la moció són:\n1. Procedir a la retirada el monòlit d’homenatge a la Guàrdia Civil i al valors feixistes del franquisme que està situat al Parc Teodor Gonzàlez.\n2. Que la retirada s’efectue abans de finalitzar el gener del 2019.\n3. Comunicar els acords presos a la Comissió per la retirada dels símbols franquistes de Tortosa, al Memorial Democràtic i al Síndic de Greuges.\nERC Tortosa decideix substituir JF Monclús com a portaveu del grup


Ajuntament del Masnou/Nicole Gagnum presenta Violets are Blue\nData i hora oficials: 25/06/2022 02:44\nNicole Gagnum presenta Violets are Blue\nÚltima revisió 08-03-2022 08:32\nL'autora va afirmar durant l'acte de presentació que el Masnou ha estat una gran font d'inspiració per a les obres de l'exposició\nDivendres, 4 de març, una quarantena de persones van assistir a l'Espai Casinet per celebrar la inauguració de l'exposició "Violets are Blue", de la britànica Nicole Gagnum, mostra inclosa en la programació d'arts visuals 2022, i que es pot visitar fins al 27 de març.\nAmb un títol que suggereix senzillesa i dolçor, la mostra fa referència a un poema tradicional d'amor que ha anat evolucionant i transmetent-se al llarg de diferents generacions i cultures. I és que tothom sap que les violetes no són blaves, però qui recita els canvia el color en un joc obvi per aconseguir la musicalitat de la rima i, d'altra banda, per transformar la realitat amb la paraula i la imaginació. Aquest joc de canvi de colors i paraules, per senzill que resulti, porta a aquesta pintora a submergir-se dintre de l'espectre cromàtic i les seves possibilitats evocadores.\nDurant l'acte d'inauguració, l'autora de l'exposició va admetre que el Masnou ha estat una gran font d'inspiració per a les obres, i va assegurar que ha visitat de forma freqüent el municipi, amb qui ha creat un vincle molt gran.\nLa regidora de Cultura, Neus Tallada, va destacar la capacitat de treball de Nicole Gagnum, així com la qualitat de la seva obra, de la qual va assegurar que "és una mostra plena de colors i matisos, que transmet unes emocions i una positivitat molt necessària en aquests temps".\nD'altra banda, l'alcalde del Masnou, Jaume Oliveras, que també va destacar la qualitat de les obres, va agrair l'assistència de l'artista a l'acte i va destacar que l'aposta d'enguany per artistes internacionals està tenint una molt bona acollida a la vila.\nEls Marxosos d'Ocata omplen l'Espai Jove de Ca n'Humet\nDiumenge a la tarda, els Marxosos d'Ocata van actuar davant d'unes noranta persones a l'Espai Jove de Ca n'Humet, en una activitat inclosa dintre de la programació del Casal de Gent Gran d'Ocata. La jornada, que per primer cop s'havia programat a l'hivern i en aquest espai, va tenir una gran rebuda i hi van assistir un bon nombre de persones.\nFinalitza el circuit Wintertour\nUn centenar de parelles de les categories femenina, masculina i mixta van participar aquest cap de setmana en la darrera prova del circuit Wintertour El Masnou de vòlei platja, que va tenir lloc a la platja d'Ocata.\nEn finalitzar el torneig, es va dur a terme l'entrega de premis per a les parelles guanyadores en les categories amateur i pro.\nDissabte a la tarda, l'Escola Ferrer i Guàrdia va acollir una nova jornada del programa "Escoles obertes, juguem als patis", activitat inclosa dins del programa "Vila jugable". Aquesta iniciativa, que es fa els dissabtes de cada mes, forma part del Pla d'actuació municipal (PAM) 2019-2023 i pretén proporcionar més espais lúdics i d'esbarjo per als infants.\nDissabte al matí, una desena de persones van gaudir d'una nova edició de "Tasta El Masnou" al centre Enoturístic i Arqueològic de Vallmora. Amb Elisabet Vidal, sommelier oficial de la Ruta del Vi DO Alella, van degustar anxoves de L'Anxoveta i brandada de bacallà de la Bacallaneria Natàlia, tot maridat amb vermut eco-friendly de Vermouth CISA i vi DO d'Alella.\nLa propera jornada serà el 7 de maig, en el marc de la Fira Comercial i Gastronòmica del Masnou, que se celebrarà a la plaça Nova de les Dones del Tèxtil. Durant l'esdeveniment, es presentarà el catàleg oficial de la nova edició del "Tasta El Masnou", que inclou un conjunt de fitxes de productes locals.\nPremiats al Wintertour\nEls Marxosos d'Ocata, durant l'actuació


L'argentí Gustavo Siviero entrenarà el Lleida - 7accents\nL'argentí Gustavo Siviero entrenarà el Lleida\nEl tècnic firma per una temporada i arriba acompanyat per Horacio Melgarejo, que serà el segon entrenador, i el preparador físic Daniel Tremonti\nLleida Marc Retamero 14.07.2016 11.00 h\nGustavo Siviero, durant la seva etapa a l'Atlètic Balears (Foto: Vavel)\nEl Lleida Esportiu per fi té entrenador. El club blau ha fet oficial aquest matí l’acord assolit amb Gustavo Siviero, que s’ha compromès amb l’entitat per una temporada amb opció a una altra a consensuar per les dues parts en un futur. L’argentí no estarà sol a la capital del Segrià, doncs l’acompanyen Horacio Melgarejo com a segon entrenador i Daniel Tremonti com a preparador físic.\nGustavo Lionel Siviero, nascut a Laguna Paiva (Santa Fe, Argentina), fa 46 anys, és un entrenador amb experiència tant a Segona Divisió A com a Segona Divisió B. Després de penjar les botes com a futbolista, es va iniciar a les banquetes en les categories inferiors del RCD Mallorca fins arribar al Juvenil A. També va ser segon entrenador del primer equip, mateixa funció que va tenir al Parma italià, sempre al costat d'Héctor Cúper. Ja com a tècnic principal, va entrenar l'Atlètic Balears, amb el qual va quedar campió de grup i va arribar fins a la final del play-off d'ascens. La gran temporada en el quadre mallorquí el va dur al Real Murcia de Segona Divisió A, on va ser destituït en el tram final de la campanya 2012-2013. A principis de 2015 va tornar a l'Atlètic Balears en substitució de Nico López i va aconseguir l'objectiu de salvar l'equip del descens. La temporada passada la va començar també al club mallorquí, però va ser cessat després d'acumular quatre derrotes consecutives.\nCom a jugador, Siviero va tenir una prolífica carrera. Actuant de defensa central, va jugar al Colón, l'América de Cali, el San Lorenzo de Almagro, el Newell's Old Boys i el Lanús abans de fer el salt a Espanya de la mà del Mallorca i l'Albacete. Cal destacar la Supercopa d'Espanya guanyada amb el Mallorca, amb el qual va disputar la UEFA i la Recopa d'Europa. Al seu país d'origen també va triomfar aconseguint una Copa Conmebol amb el Lanús.\nEl director esportiu del Lleida, Jordi Esteve, es va desplaçar aquesta setmana a Palma de Mallorca, on resideix el nou entrenador blau, per tancar el fitxatge. Després de la negativa d'Iñaki Alonso, el club ja té tancada la banqueta però encara li falta molt per acabar de confeccionar la plantilla. I és que quan tan sols resten cinc dies per iniciar la pretemporada només disposa de set efectius.


Olives d'Aragó amb aigua i sal 200gr. - Ecovianda\nPot de vidre de 200gr amb olives d’Aragó amb aigua i sal ecològiques. producte de gran qualitat.\nquantitat de Olives d'Aragó amb aigua i sal 200gr.\nCategories: Olives, snacks i encurtits, Rebost\nCostella de porc 500gr. 8,00€\nPastanaga manat 2,60€\nXai barrejat 500gr. 9,00€\nSigueu els primers a opinar “Olives d’Aragó amb aigua i sal 200gr.” Cancel·la les respostes


Treballa a una ONG! Noves ofertes de feina actualitzades | ABD.ONG\nBusquem un Diplomat/ada en Treball social per realitzar la coordinació i planificació dels serveis d’usuaris/es i realitzar el suport tècnic a treballadors/es familiars.\nEs precisa Auxiliar de geriatria en habitatges amb serveis per a gent gran per a funcions com higiene i cura de l’usuari i control d’alimentació.\nPresentem el nou catàleg: “Educació per la transformació amb perspectiva de gènere”\nTeniu davant vostre el catàleg de propostes que el programa de l’Associació Benestar i Desenvolupament, us pot oferir pel vostre espai educatiu i formatiu en matèria de coeducació i prevenció de violències. Els centres educatius són espais privilegiats per poder treballar per a l’eradicació del masclisme i altres violències. A més, traslladar aquesta tasca a […]\nBet Canal: “El bullying és un símptoma del sistema social en el què vivim”\n“Quan nosaltres detectem un cas de bullying a un centre educatiu, és un senyal d’alarma. És a dir, el bullying és un símptoma del sistema social en el què vivim. Ha de ser una senyal d’alarma per fer una reflexió com a comunitat educativa. Com vivim la diversitat?; Com treballem les diversitats sexuals i de […]\n“Em complau informar-vos que el Consell Econòmic i Social (ECOSOC) en la reunió de coordinació i gestió del 23 de juliol de 2019 va adoptar la recomanació de la Comissió d’Organitzacions No Governamentals (ONG) a atorgar estat consultiu especial a la vostra organització, ABD Associació Benestar i Desenvolupament. Accepteu les nostres sinceres felicitacions. L’estat consultiu […]


L'eclosió de Nora Fernández, el declivi de Romania | Fosbury\nFosbury » Fosbudiary » L’eclosió de Nora Fernández, el declivi de Romania\nAquest matí s’ha donat el tret de sortida dels mundials de Glasgow de gimnàstica artística amb una primera rotació del quadre femení que ha generat molta expectació. En clau de país, perquè quatre gimnastes havien de donar-ho tot per mantenir vives les expectatives de classificar-se per al preolímpic de Río de l’any vinent. Paula Raya, que ha ocupat posició de suplent i no ha competit, ha hagut d’animar de valent una actuació meritòria i amb un nom destacat: Nora Fernández.\nLa gironina, nascuda el 1999 i debutant en uns mundials, ha demostrat tenir sang freda per aparcar els nervis i liderar l’equip espanyol amb les millors marques al salt de poltre (14.100) i a la barra (13.200) i completar una actuació discreta en l’exercici de terra (12.366), després d’esperar uns quants minuts que l’organització encertés la música que havia de sonar. A punt de fer els 16 anys, l’actuació de Nora Fernández ha estat clau perquè l’equip espanyol mantingui viva l’esperança de classificar-se per al Test Event.\nFernández i companyia no ho tenien fàcil: l’estrella de l’equip, Roxana Popa, arrossegava molèsties físiques i només estava inscrita a l’exercici de paral·leles (on, per cert, ha caigut). Això obligava a la resta de gimnastes a donar el millor de si per mantenir, com a mínim, el nivell mostrat el 2014 al mundial de Nanning, on van obtenir la 15a millor puntuació. I podríem dir que pràcticament ho han aconseguit: 210,094 punts, o el que és el mateix: 1,6 punts per sota de l’actuació de l’any passat, una xifra que si Mèxic, Polònia, Brasil o Corea mantenen el seu nivell, deixaria el combinat espanyol classificat pels pèls al preolímpic. Caldrà patir en els propers dies fins a conèixer el resultat final, però d’entrada, hi ha moltes opcions de ser-hi.\nDe la resta de gimnastes dels Països Catalans, destacar el bon paper de Natàlia Ros (també debutant!) amb 52.332 punts en la suma dels quatre aparells, més de 2 punts per sobre del resultat que va obtenir fa un parell de setmanes al campionat de Novara. La també mallorquina Clàudia Colom ha acabat la jornada amb 51.231 punts, amb una execució correcta però discreta.\nRomania: el terratrèmol\nEn la primera rotació del mundial el gran focus d’atenció l’acaparava Romania. El país de Nadia Comaneci és un gegant de la gimnàstica artística femenina, però de mica en mica ha anat perdent potencial fins al desastre d’aquest matí. Romania va ser 1a al mundial preolímpic de 1999, 2a al de 2003, 3a al de 2007 i 4a al de 2011.\nLa patacada d’aquest matí, però, ha estat tan bèstia (9 caigudes acumulades i exercicis poc brillants) que les romaneses podrien quedar fora de la final d’aquest mundial i, en conseqüència, perdre l’accés directe als Jocs Olímpics de Rio. Més encara: Larisa Iordache, una de les grans estrelles d’aquest esport i medalla de plata en el concurs individual de l’any passat i també en l’exercici de terra s’ha quedat sense opcions de classificar-se per a les finals individuals (si no hi ha una hecatombe en la resta de participants, és clar), tot i que probablement accedirà a la final completa.\nDe fet, cap de les gimnastes romaneses ha fet una marca prou bona en cap dels aparells per accedir a les finals individuals. És una debacle històrica, si s’acaba confirmant. Déu n’hi do quin començament de mundial!\nPer cert: lamentable que no hi hagi cap opció de veure en directe ni per TV ni per internet les fases de classificació d’un mundial preolímpic. A partir de dimarts, amb les finals, la cosa canviarà. Afortunadament per a tothom.\nDesprés de la meritòria quarta posició dels Jocs Olímpics de la Joventut del passat octubre,…\nRivalitats dels Països Catalans: l’handbol a Palautordera\nLa motivació per fer esport s’acaba avui\nMarc Gasol, candidat a guanyar l’anell de la NBA\nAixò només passa al futbol\nQueralt Castellet fa història als X Games


Dinàmica de tecleig - Viquipèdia, l'enciclopèdia lliure\nDinàmica de tecleig\nLa dinàmica de tecleig o biometria de tecleig és un dels sistemes de reconeixement biomètric de persones de tipus conductual. Es basa en l'anàlisi de la informació del temps transcorregut entre les pulsacions de les tecles d'un ordinador quan l'usuari escriu.\nEl 24 de maig de 1844, quan el missatge "¿Què ha fet Déu?" va ser enviat per telègraf des del Capitoli dels EUA a Washington, DC per al ferrocarril de Baltimore i Ohio, a Baltimore, Maryland, es va iniciar una nova era en les comunicacions. Cap a 1860, la revolució del telègraf estava en ple apogeu i els operadors de telègraf eren un recurs valuós. Amb l'experiència, cada operador desenvolupava una "firma" única i era possible identificar l'operador pel seu ritme de telegrafiar. A la Segona Guerra Mundial els militars transmetien missatges mitjançant el codi morse. La intel·ligència militar va identificar que un individu tenia una forma característica d'introduir els punts i línies del missatge en Morse, creant un ritme que podia ajudar a distingir els aliats dels enemics. En els nostres dies, aquestes observacions s'han fet servir per a reconèixer persones a partir de la manera de teclejar davant d'un ordinador.\nObtingut de «https://ca.wikipedia.org/w/index.php?title=Dinàmica_de_tecleig&oldid=13185931»\nLa pàgina va ser modificada per darrera vegada el 7 abr 2014 a les 00:18.


Set ferits lleus després que un camió es desfreni i s'encasti contra un arbre al carrer Aragó\nLa Guàrdia Urbana investiga les causes de l'atropellament, en què també ha resultat ferit el conductor\n2 min. Barcelona 12/04/2018 18:43\n651x366 El camió ha acabat xocant amb un arbre al carrer Aragó / M. FOUZ / ARA El camió ha acabat xocant amb un arbre al carrer Aragó / M. FOUZ / ARA\nUn camió sense frens s'hauria encastat contra un arbre aquesta tarda i hauria ferit sis persones a la confluència entre els carrers Aragó i Urgell de Barcelona, segons han confirmat fonts municipals al diari ARA. El camioner també hauria resultat ferit en l'accident, que la Guàrdia Urbana destaca que no ha sigut provocat.\nAra els agents han obert una investigació per aclarir com s'han produït els fets, que han tingut lloc cap a un quart de sis de la tarda, tot i que la Guàrdia Urbana apunta a una "errada tècnica" en el sistema de frenada del vehicle. El camió hauria perdut els frens i s'hauria acabat desplaçant fins a la vorera. Els ferits són el mateix camioner, un motorista i cinc vianants, tots amb contusions lleus.\n— Guàrdia Urbana BCN (@barcelona_GUB) 12 d’abril de 2018\nEls serveis d'emergències han traslladat cinc dels ferits a l'hospital i han atès, i donat d'alta, dues persones més al carrer. Els Mossos d'Esquadra han volgut deixar clar a través de les xarxes socials que es tracta d'un accident de trànsit.\n— Mossos (@mossos) 12 d’abril de 2018


Passivitat policial front un cas de maltractament animal | TVAnimalista.com\nInici Notícies Passivitat policial front un cas de maltractament animal\nPassivitat policial front un cas de maltractament animal\nDesprès de tres setmanes de denunciar en diverses ocasions un cas de maltractament a uns gossos un veí recorre a ‘Amics dels Animals’ cansat de la passivitat policial a Albolote.\nDissabte passat dues voluntàries de l’Associació d’Amics dels Animals es van dur un autèntica mala estona. Un veí va avisar de l’existència d’una casa en el Mas de l’Aire de Albolote “on podria haver diversos gossos tancats i abandonats”. Un cop allà, van confirmar els mals auguris.\nAl soterrani de la casa van trobar set o vuit gossos morts i dos a la vora de tenir el mateix final. A dalt, uns altres quants deambulaven a l’interior d’una altra habitació després de més de 25 dies sense menjar ni beure.\nEl veí denunciant es va posar en contacte amb aquesta associació després de trucar en diverses ocasions a la Policia Local d’Albolote, de la qual no va aconseguir res doncs, segons va explicar Pepa García, membre d’Amics dels Animals, “van dir que no podien fer res sobre això “. Per aquest motiu, Pepa va indicar que diverses associacions de protecció animal s’estan plantejant emprendre accions legals contra la policia per “incompliment de la llei andalusa de protecció animal”.\nSobre els habitants de la casa poc se sap. L’habitatge hauria estat ocupat per tres persones durant un temps, de manera que des de l’associació tenen por que no sigui l’únic habitatge que pugui albergar gossos abandonats en el seu interior.\nAixí mateix, Pepa Garcia, que va traslladar juntament amb la seva companya els tretze gossos amb vida fins a cases d’acollida i residències, explica que no tenen recursos per ajudar a tots els animals, de manera que necessiten la col·laboració econòmica dels ciutadans.\nElda en contra de los circos con animalesElda en contra dels circs amb animals